
ROMÂNIA

JUDEŢUL SATU MARE
CONSILIUL LOCAL AL
MUNICIPIULUI SATU MARE
Nr. 59723/19.10.2026
PROIECT 
HOTĂRÂREA nr. ………/….…10.2026
pentru aprobarea unor măsuri tranzitorii privind aplicarea Regulamentului de repartizare și închiriere a locuințelor sociale și de necesitate din Municipiul

Satu Mare aprobat prin HCL nr.161/24.09.2020 cu modificările și completările aduse prin HCL nr.111/28.05.2026
 
Consiliul Local al Municipiului Satu Mare,
Analizând proiectul de hotărâre înregistrat sub nr.......…./……..…2026, referatul de aprobare al Primarului municipiului Satu Mare, înregistrat cu nr 59725/19.10.2026, în calitate de iniţiator, raportul de specialitate al Serviciului Juridic înregistrat sub nr.59821/20.10.2026, raportul de specialitate al Direcției de Asistență Socială Satu Mare, înregistrat sub nr. 17785/19.10.2026 și avizele comisiilor de specialitate ale Consiliului Local Satu Mare,
Având în vedere prevederile:

· art. 39, art. 42 - art. 49 și art. 55 din Legea locuinţei nr. 114/1996 republicată, cu modificările şi completările ulterioare; 

· art. 21 - art. 25 din Hotărârea Guvernului nr.1275/2000 privind aprobarea Normelor metodologice pentru punerea în aplicare a prevederilor Legii locuinţelor nr.114/1996, cu modificările şi completările ulterioare ;
· Procesul verbal nr.4/12.10.2026, al Comisiei de analiză a solicitărilor de locuințe sociale și de necesitate din Municipiul Satu Mare;
·  art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare, a fost întocmit procesul verbal de afișare nr. ............... privind publicarea pe pagina de internet la adresa: www.primariasm.ro a proiectului de hotărâre pentru aprobarea unor măsuri tranzitorii privind aplicarea Regulamentului de repartizare și închiriere a locuințelor sociale și de necesitate din Municipiul Satu Mare aprobat prin HCL Satu Mare nr.161/24.09.2020 cu modificările și completările aduse prin HCL Satu Mare nr.111/28.05.2026 și referatul Serviciului Informare și Relații Publice nr.........../...............2026.
Analizând sugestiile și propunerile depuse la Primăria Municipiului Satu Mare în perioada dezbaterii publice a Proiectului de hotărâre pentru aprobarea unor măsuri tranzitorii privind aplicarea Regulamentului de repartizare și închiriere a locuințelor sociale și de necesitate din Municipiul Satu Mare aprobat prin Hotărârea Consiliului Local Satu Mare nr.161/24.09.2020 cu modificările și completările aduse prin Hotărârea Consiliului Local Satu Mare nr.111/28.05.2026,
Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,
În conformitate cu prevederile art. 129 alin. (1) alin. (2) lit. d), alin. (7) lit. q) şi alin. (8) lit. b) coroborate cu cele ale art.139 alin. (3) lit. g) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare, 

Adoptă prezenta,
H O T Ă R Â R E:

Art.1. Prevederile din Regulamentul de repartizare și închiriere a locuințelor sociale și de necesitate din Municipiul Satu Mare privitoare la condiția achitării impozitelor, taxelor, amenzilor și a altor obligații restante față de bugetul local, se aplică în cazul titularilor contractelor de închiriere aflate în termen de valabilitate, începând cu data de 01.01.2029. Măsura nu se aplică în cazul solicitanților pentru atribuirea unei locuințe sociale sau de necesitate.

Art.2. Titularii contractelor de închiriere al căror termen de valabilitate urmează să expire, care figurează cu restanțe față de bugetul local și care solicită reînnoirea contractelor de închiriere, vor beneficia de măsura tranzitorie, în condițiile prezentării unui angajament de plată a datoriilor restante prin care se obligă să facă dovada achitării acestora, până cel târziu la data de 01.01.2029.
Art.3. Neîndeplinirea prezentării angajamentului de plată precum și nerespectarea termenului de conformare pentru plata efectivă a datoriilor atrage neprelungirea contractelor de închiriere.
Art.4. Cu ducere la îndeplinire a prezentei hotărâri se încredinţează Primarul Municipiului Satu Mare, Direcția de Asistență Socială Satu Mare și Comisia de analiză a solicitărilor de locuințe sociale și de necesitate din municipiul Satu Mare.
Art.5. Prezenta hotărâre se comunică:

- Instituţiei Prefectului - Judeţul Satu Mare;

- Primarului Municipiului Satu Mare;

-  Direcției de Asistenţă Socială Satu Mare;
- Se publică în Monitorul Oficial Local al Municipiului Satu Mare.

      INIŢIATOR PROIECT,

Primar,

      Kereskényi Gábor
AVIZAT

                                                                                Secretar general al municipiului,

        Mihaela Maria Racolța
Întocmit,

Temeian Ciprian

